
S'analitza la mida i la forma del pronot de 348 individus de Phylan 
semicostatus Mulsant i Rey (Coleoptera, Tenebrionidae) amb una metodologia 
recentment desenvolupada. La morfometria geomètrica captura la forma d'un 
objecte gràcies a una xarxa de punts homòlegs. L'anàlisi de ta forma del pronot 
ha permès 1) evidenciar l'existència de dimorfisme sexual, 2) demostrar la 
correlació significativa entre forma i mida pel que fa a les deformacions generals 
de la forma (component uniforme), 3) discriminar dos grups de poblacions (sud 
de Mallorca en front a la resta de Mallorca i Menorca) pel que fa a la 
component uniforme. Aquest dos grups semblen coincidir amb les distribucions 
de la subespècie P. semicotastus curtulus i la forma típica. 4) Finalment, es 
demostra que les diferències entre els dos grups de poblacions són significatives 
pel que fa a la: mida corporal i a la component uniforme, però no són 
significatives per a la component no uniforme. 

Paraules clau: morfometria geomètrica, forma, mida, Coleoptera, 
Tenebrionidae, nova sinonímia. 


AN APPLICATION OF GEOMETRIC MORPHOMETRICS: BETVVEEN 
POPULATION VARIABILITY OF PHYLAN SEMICOSTATUS (COLEOPTERA, 
TENEBRIONIDAE). Pronote shape and size of 348 individuals of Phylan 
semicostatus Mulsant i Rey (Coleoptera, Tenebrionidae) are analyzed by a 
recently developed method. Geometric morphometrics captures shape by a 
landmark web. The analysis of pronote shape allows 1) to evidence the existence 
of sexual dimorphism. 2) To demonstrate the significance of the correlation 
between shape and size for uniform component of shape (overall linear 
stretching or compression). 3) To discriminate two clear-cut clusters of 
populations. These two clusters seem to coincide with the geographic 
distributional ranges of P. semicostatus curtulus and the typical subspecies. 4) 
Finally, to demonstrate between cluster differentiation in size and in the uniform 
component of shape. Contrasting between cluster differences in the non affine 
component are non significant. 
Keywords: geometric morphometrics, body size, body shape, " Coleoptera, 
Tenebrionidae, new synonymy. : 

Introducció 


Recentment s'ha desenvolupant un cos 
metodològic envers l'anàlisi de la mida i de 
la forma del cos (Boolstein, 1991: Rohlf i 
Marcus, 1993). En una brillant editorial, 
Marcus (1996) descriu les principals innova- 
cions que s'han produit en aquest camp. Una 
de les innovacions més importants és que la 
forma i la mida es descriuen gràcies a una 
Xarxa de punts homòlegs (o landmarts) distri- 
buits al llarg de tot el cos. Aquesta 
aproximació permet preservar les relacions en- 
tre landmarks, mentre que els mesuraments 
tradicionals (i.e., distàncies entre punts homò- 
legs) són de més difícil interpretació. Una 
altra innovació clau ha estat el desenvolupa- 
ment d'una tècnica estadística molt poderosa: 
l'anàlisi de les superfícies de deformació rela- 
tives (Relative Warp Analysis, Boolstein, 
1991). Esencialment es tracta d'una anàlisi 
multivariada. Emprant una anàlisi de compo- 
nents principals com a paral-lelisme, l'anàlisi 
de superfícies de deformació permet descom- 
posar la forma d'un objecte en una 
combinació lineal d'una sèrie de variables. 
Cadascuna d'aquestes variables defineix la 
variació dels objectes estudiats entre dues 
conformacions extremes. Així, qualsevol for- 
ma pot ser definida pels valors de cada un 
dels eixos d'aquest nou espai. Aquests valors 
conformen la denominada W matrix, que és 
susceptible de ser analitzada amb les tèc- 
niques convencionals d'anàlisi multivariada. 
L'anàlisi de superfícies de deformació permet 
diferenciar les variacions locals de la forma 
(que afecten a unes poques landmarks) i 
variabilitat general (per exemple un allar- 
gament general). En aquest article, s'aplica 
aquest mètode a un cas de variabilitat corpo- 
ral que cau ben enmig del domini de la 
morfometria: Phylan semicostatus presenta 
certes diferències interpoblacionals en la mida 
i en la forma del cos (Breit, 1908, Español, 
1954), però no hi ha caràcters merístics clars 
que permetin una descripció acurada ni de 
l'abast ni del patró de la variació 
interpoblacional (Palmer, 1994). 


L'espècie estudiada és un endemisme 
de Mallorca, Menorca, els illots que les 
envolten i algunes illes del nord de l'arxi- 
pèlag de Cabrera (Pons i Palmer, 1996, 
Palmer i Petitpierre, 1993). Pot ser localment 
abundant i es desenvolupa preferentment a 
àrees rocoses amb poca cobertura vegetal. És 
frequent a la franja litoral de totes les 
Gimnèsies i a la franja culminal de la Serra 
de Tramuntana i d'altres serralades de Mallor- 
ca, i com la majoria dels endemismes animals 
de les Balears és molt rara a les garrigues i 
als boscos (Palmer, 1994, Palmer et al, 
1999). Es poden trobar adults tot l'any, però 
són més abundants a la primavera (Palmer i 
Pons, 1996). S'ha descrit la subespècie P. 
semicostatus curtulus Breit 1908. Aquesta 
subespècie sembla pròpia del sud de Mallor- 
ca, mentres que la subespècie nominal es 
troba a la resta de Mallorca i a Menorca 
(Palau, 1945, 1946, Español, 1947). 

En aquest article s'estudia la forma i la 
mida del pronot a 25 poblacions de P. 
semicostatus. Concretament, 1) s'analitza 
l'existència de dimorfisme sexual, 2) s'avalua 
Pefecte de la mida sobre la forma, 3) es 
descriuen les diferències interpoblacionals de 
la forma i de la mida 4) es dilucida l'existèn- 
cia de patrons biogeogràfics en la forma, i 5) 
es descriuen i analitzen les diferències entre 
les poblacions del sud de Mallorca i les de la 
resta de Mallorca i de Menorca. 


Mètodes 


Obtenció de les mostres. A la Taula 1 
es resumeixen les localitats de captura del 
material estudiat. La majoria de poblacions 
corresponen a illots que envolten Mallorca i 
Menorca. També s'han inclòs una població de 
la serra de Tramuntana i una altra del nordest 
de Mallorca. El material està depositat al 
“Museu de la Naturalesa de les Illes Balears" 
(MNIB), Palma de Mallorca. 

Obtenció de les dades. De cada indi- 
vidu es varen registrar les coordenades de 
quatre landmarks, que corresponen als angles 

Taula 1. Localitats i mida de les mostres (N, nú- 
mero d'individus). 

Table 1. Sample sites and sample size (N, number 
of specimens). 





LOCALITAT N 

1. Illa del Toro 35 
2. Illa des Porros 5 

3. Na Pobra 19 
4. Illot de Binicodrel l4 

5. Es Faralló d'Albarca 

6. Ca los Camps (Artà) 7 

7. Son Torrella (Escorca) 9 

8. Illa de sa Caleta 14 
9. Na Moltona 33 
10. Illa de l'Aire 33 
11. Illa den Colom 18 
12. Illa gran d'Addaia 21 
14. Es Malgrats 9 

14. Illa Sargantana 28 
15. Na Plana 18 
16. Illa d'Alcanada 10 
17. Illa den Salas 12 
18. Illa de sa Porrassa 14 
19. Illa des Conills (Calvià) 7 

20. Es Pantaleu 6 

21. Na Guardis 7 

22. Illa dels Conills (Cabrera) 17 
23. Na Foradada 7 

24. Ses Bledes (Menorca) T 

25. L'Esponja 4 

TOTAL 348 


anteriors i posteriors del pronot (Fig. 1). 
S'han mesurat un total de 348 individus, 
corresponents a 25 poblacions. Cada individu 
era colocat sota una càmara de video con- 
nectada al sistema d'anàlisi d'imatges 
VIDAS21 (Kontron Elelitronix, Munich). Les 
coordenades XY dels quatre punts esmentats 
es determinen sobre una videoimatge. El sis- 
tema fou calibrat en cada sessió amb un peu 
de rei Trimos Sylvac. 


Anàlisi de les dades. Les dades ori- 
ginals foren sotmeses al protocol que es 
descriu a continuació. Aquest protocol sembla 
complex però el software desenvolupat al 
Departament de Biologia Evolutiva del Suny 
Stoony Brooks Colleage és senzill i molt 
intuitiu. Tal com recomana Marcus (1996), 
els interessats en el tema poden de visitar la 
seva pàgina vveb (http://life.bio.sunysb.edu/ 
morph/). Així mateix a Marcus et al. (1994) 
hi ha un recull d'exemples pràctics força 
entenedors i un glossari del llenguatge 
especialitzat (Slice et al., 1994). El protocol 
utilitzat ha estat el següent: 1) En primer lloc 
es va determinar la mida del centroide (suma 
de quadrats de les distàncies de cada 
landmark al centre de gravetat de cada objec- 
te) com a estima de la mida del cos 
(Boolrstein, 1991). 2) Les coordenades de 
cada individu foren rotades, traslladades i es- 
calades amb la rutina GLS (mínims quadrats 
generalitzats, Slice, 1992). 3) L'anàlisi de 
superfícies de deformació relatives permet la 





Fig. 1. Localització dels quatre punts homòlegs 
(landmarks). Es registraren les coordenades XY de 
cada landmarhi a 348 individus de Phylan 
semicostatus. 

Fig. 1. Position of the four landmarks. XY 
coordinates of all landmarks were registered for 
348 specimens of Phylan semicostatus. 

descomposició de la forma en una component 
uniforme (general per a tot l'objecte, per 
exemple un allargament de tot el cos) i una 
component no uniforme (local, que afecta a 
una o a unes poques Jandmarfs), aquesta dar- 
rera com a combinació lineal d'una sèrie de 
superfícies de deformació. En el nostre cás, es 
pogueren definit dues superfícies de deforma- 
ció. Les projeccions de cada objecte sobre 
aquestes dues superfícies de deformació, 
juntament amb els de la component uniformè 
(dues variables, respectivament, per a les 
variacions horitzontals i verticals) conformen 
la denominada W matrix. Aquesta matriu és 
l'imput pèr dur a terme anàlisis multivariades 
convencionals. 

Presentar aquí alguns dels resultats 
facilita explicar la sequència d'anàlisis realit- 
zades. 1) En primer lloc s'ha avaluat 
l'existència dè dimorfisme sexual. Sembla que 
els mascles i femelles són diferents tan en la 
mida com en la forma. A més a més, els 
mascles i les femelles tenen patrons no com- 
parables de correlació entre mida i forma. 
Degut a això s'ha continuat només amb els 
mascles. També s'han eliminat tota una sèrie 
de poblacions amb manco de cinc mascles. 
Les anàlisis que es descriuen a continuació es 
dugueren a terme amb 209 masclès de 17 
poblacions. 2) A continuació s'avaluaren les 
diferències entre poblacions. Es va obtenir la 
W matrix amb el paquet TPSRELW versió 
1.18 (Rohlf, 1998b). Amb la W matrix es va 
completar una Anàlisi de les Variables 
Canòniques. Aquest és un mètode d'anàlisi 
multivariant que maximitza les diferències 
entre poblacions. Lès distàncies de Maha- 
lanobis dintre d'aquest espai canònic s'han 
emprat per a construir un fenograma 
(UPGMA) per visuatlizar els possibles 
patrons. 3) Després s'ha analitzat la correlació 
entre mida i forma. L'anàlisi de superfícies de 
deformació permet la visualització de l'efecte 
de una variable independent (aquí, la mida 
del cos) sobre la forma amb el paquet 
TPSREGR versió 1.18 (Rohlf, 1998a). La 
significació de la relàció entre mida i forma 
es determinà amb els valor del Generalized 


Goodall F-tèst (Rohlf, 1998). 4) Els resultats 
dels punts 2 i 3 suggereixen que a) la forma 
del cos està influida per la mida b) que hi pot 
haver diferències entre les poblacions del sud 
de Mallorca i les del nord de Mallorca i 
Menorca i c) que les diferències entre les 
poblacions són importants. Per tot això, s'han 
completat dues MANCOVAS per avaluar els 
tres efectes en un Únic model. Sempre que no 
hi hagi indicacions en altre sentit, les anàlisis 
estadístiques es portaren a terme amb el 
SYSTAT (Wilkinson, 1992). 


Resultats 


Dimorfisme sexual 

Els resultats de les MANCOVAS de la 
W matrix amb sexe com a variable 
independent i la mida del cos com a 
covatiable mostren una interacció significativa 
entre ambdues variables independents (Prob. 
CIQE-6 quan la component uniforme és 
retinguda i Prob. = 0,005 quan és exclosa). 
Aquèst fet indica que els canvis relacionats 
amb la mida no són comparables èntre els 
mascles i les femelles. Per aquesta raó, les 
anàlisis següents es limiten a 209 mascles de 
les 17 poblacions que s'indiquen én negreta a 
la taula 1 (s'eliminen 8 poblacions amb man- 
co de cinc mascles). 


Mida corporal 

Les diferències de mida entre 
poblacions ja foren detectades per Breit 
(1908). Es tracta de diferències molt evidents 
ja que certs individus de la Serra de 
Tramuntana arriben a duplicar en llargària els 
individus d'algunes poblacions del sud de 
Mallorca. Consequentment, ANOVA mostra 
diferències interpoblacionals en la mida 
clarament significatives (F12,890 df=16 
PSIE-15). Aquest és el límit al que solen 
arribar les anàlisis morfomètriques tradicio- 
nals. L'anàlisi de superfícies de deformació 
relativa permet visualitzar l'efecte del canvi 
de mida sobre la forma. Així, en el-ca de la 
component uniforme els exemplars més petits 

presenten pronots més amples en el sentit de 
Peix de simetria (Fig. 2). Pel que fa a la 
component no uniforme, els exemplar més 
petits presenten pronotes amb costats més 
apuntats i els exemplats més grossos tenen 
pronots amb costats més parallels (Fig. 2). 

Analitzant tots el mascles disponibles, 
sense tenir en compte la població de 
procedència, sembla que la correlació entre 
mida i forma podria ser significativa quan 
s'inclou la component uniforme (Generalized 
Goodvvall F-test: Prob. = 0,0015), i no signi- 
ficativa quan s'exclou aquesta component 
uniforme (Generalized Goodwall F-test: Prob. 
= 0,1547). 


Patrons geogràfics 

Les anàlisis multivariades que maximit- 
zen les diferències entre poblacions són més 
adequades per evidenciar les relacions entre 
poblacions. Els resultats de les Anàlisis de les 
Variables Canòniques mostra que les diferèn- 
cies entre poblacions són significatives (Taula 
2). S'han agrupant jeràrquicament aquestes 
diferències (estimades per a les distàncies de 
Mahalanobis dintre de l'espai canònic). Els 
resultats es mostren a la Fig. 3 (només per a 
la component no uniforme) i a la Fig. 4 (amb 
la component uniforme inclosa). També 
incloent la component uniforme, s'ha super- 
imposat l'arbre de distàncies mínimes entre 
poblacions sobre la posició tridimensional del 
centroide (mida mitja) de cada població dins 
l'espai canònic (els seus tres primers eixos). 

En el primer cas (només la componet 


no uniforme), les diferències entre poblacions : 


no semblen relacionades en cap patró geo- 
gràfic. Contrasta amb això el fet de que per a 
la component. uniforme es puguin diferenciar 
clarament dos grups de poblacions: per una 
part les del sud de Mallorca i per l'altra les 
del nord i nordest de Mallorca i de Menorca. 


MANCOVASs de síntesi 

De les anàlisis anteriors es desprèn que 
1) la forma corporal pot estar influenciada per 
la mida, 2) que les diferències interpoblacio- 
nals són significatives i 3) que hi pot haver 





MIDA DEL PRONOT 


COMPONENT UNIFORME 


Fig. 2. Efectes de la mida del centroide sobre la 
forma del pronot. A l'esquerra i a la dreta les 
deformacions positiva i negativa entre les quals es 
troben les formes dels individus estudiats 
(l'interval presentat és deu vegades l'observat). Els 
efectes de la component no uniforme es mostren a 
la part superior i els de la component uniforme a 
la part inferior. : 

Fig. 2. Effects of centroid size on pronote shape. 
Lef and right grids are the negative and positive 
deformations among spans the shape of all 
specimens (magnified 10X the observed range). 
The effects of non uniform component only are 
show at the top, and the effects of uniform 
component only.are show at the bottom. 


un efecte afegit relacionat amb pertànyer a 
uns dels dos grups geogràfics esmentats en el 
punt anterior. 

La potència estadística del mètode uti- 
litzat es posa de manifest amb la possibilitat 
d'evaluar simultàniament els tres efectes en 
un únic model. Les variables independents de 
les que s'avalua el seu efecta foren el fet de 
pertànyer a un del dos grups biogeogràfics 
abans esmentats i les variacions entre pobla- 
cions aniuades (nested) dintre de la variable 
anterior. La covariable fou la mida i les varia- 

Taula 2. Resultats de les Anàlisis de Variables Canòniques per avaluar la significació de les diferències 
de forma entre poblacions. A la part superior de la taula es detallen els resultats quan la component 
uniforme és exclosa i a la part inferior quan és inclosa. L'imput és en ambdós casos la W matrix. 

Table 3. Results of Canonical Variate Analysis for testing the significance of shape differences between 
populations. Results for non uniform component alone are displayed at the top and when including the 


uniform component at the bottom. The imput is the W matrix in both cases. 








WILKS’ LAMBDA Fs df Prob. 
Només la component no unif. 0.805 10.899 4,382 2.2E-8 
Amb la component uniforme 0.341 15.212 16,578  6.1E-35 





bles depenents foren només la component no 
uniforme en una primera anàlisi i afegint la 
component uniforme en una segona anàlisi. 
L'existència d'interaccions entre la covariable 
i les variables independents complica la 
interpretació dels resultats, per la qual cosa en 


348, Prob. = 0.183 ; amb la componet unifor- 
me Wilks’ lambda = 0.695, Fs = 1.027, df = 
64, 675, Prob. = 0.423). 

Els resultats es presenten a la Taula 3. 
Destaca el fet de que hi ha diferències en la 
component uniforme de la forma del pronote 


una anàlisi preliminar es va avaluar i rebutjar 
l'existència d'interaccions entre mida i 
població (només component no uniforme 
Wilks’ lambda = 0.806, Fs = 1.236, df = 32, 


entre grups biogeogràfics, però aquestes 
diferències no són significatives en el cas de 
la component no uniforme. 

Discussió 

Fig. 3. Agrupament UPGMA de les poblacions segons els valors de les distàncies de Mahalanobis dins 
l'espai canònic quan s'exclou la component uniforme. Les poblacions del sud de Mallorca es subratllen. 
Fig. 3. UPGM clustering of the studied population using betveen-population Mahalanobis distances 


within the canonical space. Uniform componenti excluded. Populations from South Mallorca are 
underlined. 

Fig. 4. Agrupament UPGMA de les poblacions segons els valors de les distàncies de Mahalanobis dins 
l'espai canònic quan s'inclou la component uniforme. Les poblacions del sud de Mallorca es subratllen. 
Fig. 4. UPGM clustering of the studied population using bebveen-population Mahalanobis distances 
within the canonical space. Uniform component included. Populations from South Mallorca are 
underlined. 





Resta de Mallorca i Menorca 


Fig. 5. Arbre de distàncies mínimes entre la forma de cada població superimposat als valors dels tres 
primers eixos de l'anàlisi de les variables canòniques. Component uniforme inclosa. 

Fig. 5. Minimum spaning tree superimposed to the canonial scores of the first three canonical axes. 
Uniform component included. 

Taula 3. Resultats de les MANCOVAS per avaluar l'efecte de la mida i de la procedència biogeogràfica 
sobre la forma. El model avaluat és: la mida del centroide és la covariable, les variables independents 
són el fet de pertànyer a un grup biogeogràfic de poblacions (sud de Mallorca versus resta de Mallorca 
i Menorca) i les poblacions aniuades dintre d'aquests grups. A la part superior de la taula es detallen 
els resultats només per a la component no uniforme i a la part inferior quan la component uniforme és 
inclosa. L'imput és en ambdós casos la W matrix. Només es detallen els efectes de les dues variables 
independents. 

Table 3. MANCOVAS results for testing the significance of size effect on shape. The model used is: 
Centroid size is the covariable: The independents variables are belonguing to one or another population 
group (see text) and population nesten within population groups. Results for non uniform component 
alone are displayed at the top and when including the uniform component at the bottom. The imput is 


the W matrix in both cases. Effects are detailled Jor the two independent variables only. 











Efecte WILKS’ LAMBDA Fs df Prob. 
Només la component no uniforme 
Grup 0,991 0,909 2,190 0,405 
Població (grup) 0,761 1,850 30,380 0,005 
Amb la component uniforme 
Grup 0,637 26,815 4,188 0,999E-15 


Població (grup) 


0,570 1,903 60,736 0,829E-04 


m EE 


L'existència d'un efecte significatiu de 
la mida sobre la forma del cos per a P. 
semicostatus ja fou indicada per Palmer 
(1994). Aquí es confirma que aquest efecte és 
significatiu només quan s'inclou la component 
uniforme de la forma corporal (Prob. = 
0.0015). 

Quan s'inclou aquesta component uni- 
forme es poden discriminar dos grups de 
poblacions que coincideixen amb la distri- 


bució de la subespècie P. semicostatus ` 


curtulus i la subespècie nominal. Palmer 
(1994) també va identificar aquests dos grups 
de poblacions, però aquí s'ha pogut 
comprovar que les diferències entre els dos 
grups no són significatives quan s'exclou la 
component uniforme. 

La interpretació que es dóna als resul- 
tats obtinguts és la següent: 1) la component 
no uniforme determina l'angle dels costats del 
pronot amb l'eix de simetria (Fig. 2). Cada 
població té un pronot més o manco triangular, 
però que és característic d'aquesta població. 


Explicar les causes d'aquestes variacions cau 
fora dels objectius d'aquest article, però 
sembla clar que no estan relacionades amb 
cap patró geogràfic i que semblen ser 
independents de la mida. 2) La component 
uniforme determina que cada població 
presenti un pronot més ample o més estret. 
Aquesta variació està relacionada amb un 
patró biogeogràfic clar (Prob. <1E-15): les 
poblacions del sud de Mallorca tenen un 
pronot més ample i les de la resta de les 
Gimnèsies presenten un pronote més quadrat. 

Breit (1908) esmenta dos criteris més 
per diferenciar les dues subespècies de P. 
semicostatus: la mida relativa de l'escotadura 
dels angles posteriors del pronot i la mida 
relativa dels punts de les primeres interestries. 
Certament, es poden trobar molts d'exemplars 
que se separen bé amb aquest dos caràcters, 
però també hi ha poblacions de cada una de 
les dues subespècies per a les quals no hi ha 
diferències apreciables. Així, els exemplars de 
l'illa dels Malgrats (P. semicostatus curtulus) 

i els de l'Illa dels Porros, Menorca (P. 
semicostatus semicostatus) presenten una 
escotadura lateral del pronot indiferenciable i 
els exemplars de na Guardis (P. semicostatus 
curtulus) i els de Son Torrella, Escorca (P. 
semicostatus semicostatus) presenten els punts 
de les interestries elitrals indiferenciables. 
Español (1954) no comenta aquests dos 
caràcters i parla només de mida més petita, 
del cos menys parallel i dels èlitres 
relativament més curts a P. semicostatus 
curtulus. La mida per sí mateixa dóna poc 
suport a una diferenciació taxonòmica. Els 
resultats presentats aquí mostren que els dos 
grups de poblacions no compten amb 
diferències significatives en la forma més o 
manco parallela (i.e., component no uniforme 
de la Fig. 2). Finalment, la mida relativa dels 
èlitres no difereix (n = 2110, F = 0,460, 
Prob. = 0,507) per a dues poblacions 
mesurades: es Carnatge, a Palma (P. 
semicostatus curtulus) i Illa dels Porros, a 
Menorca (P. semicostatus semicostatus). 
Només tenint en compte la forma gene- 
ral del pronot, l'única característica que 
justifica la diferenciació dels dos grups de 
poblacions esmentats és un aixemplament 
general del pronot. El problema epistemològic 
rera aquesta questió és més important del que 
sembla. Basten diferències en la mida o en la 
component uniforme de la forma per a 
sospitar un cert aillament entre grups de 
poblacions que justifiqui la separació taxonò- 
mica entre aquests grups2. Aquí s'assumeix 
que aquest tipus de caràcters no basten per 
suggerir diferències taxonòmiques i, en con- 
seqüència, es proposa la següent sinonimia: 


Phylan semicostatus Mulsant i Rey 1854 
= Phylan semicostatus curtulus Breit 1908 


És important recordar que les 
diferències entre poblacions són significatives 
per a la component no uniforme. Per tant, és 
possible que estudis més acurats (e.g., incre- 
mentant el nombre de landmarks) permetin 
posar en evidència algun patró biogeogràfic 
(òbviament, associat a caràcters morfològics 


diferents als de la ssp. curtulus). De tota ma- 
nera, aquí es fa palessa la gran potència 
d'anàlisi de la morfometria geomètrica per 
analitzar les variacions en la forma del pronot 
de Phylan semicostatus. Els models avaluats 
i les tècniques emprades permeten “dissecar” 
els efectes de diferents variables i determinar 
la seva influència relativa.sobre la forma, la 
qual es diferenciada d'una manera elegant en 
una component uniforme i una altra de canvis 
locals. 


Agraiments 


Leslie Marcus em va inocular el virus 
de la morfometria en una sèrie de visites a 
l'Institut Mediterrani d'Estudis Avançats. Si 
no tens por d'aquesta infecció, m'agradaria 
donar-te tot el suport possible 
(ieampvQclust.uib.es). Gràcies també a Santi 
Reig i a Guillem X. Pons. Anna Traveset va 
faciltar-me la utilització del SYSTAT al seu 
ordinador. Aquesta contribució ha estat 
possible gràcies al projecte DGES PB96- 
0090, del Ministeri d'Educació i Cultura 
d'Espanya. 

